Kyselina akonitová

Kyselina akonitová je trikarboxylová organická kyselina. Existuje v podobe dvoch izomérov, a to ako kyselina cis-akonitová a kyselina trans-akonitová. Jej konjugovanou bázou je akonitát, ktorý tiež existuje v dvoch obdobných izoméroch. 

 Krebsov cyklus 

cis-Akonitát je dôležitým medziproduktom v Krebsovom cykle. Vzniká ako medziprodukt v reakcii katalyzovanej akonitázou, ktorá ho takisto premieňa ďalej. Akonitáza premieňa citrát na cis-akonitát a potom na izocitrát:

 citrát ⇌ cis-akonitát + H2O ⇌ izocitrát

 Chemická syntéza 
Kyselinu akonitovú je možné syntetizovať dehydratáciou kyseliny citrónovej pomocou kyseliny sírovej:

(HO2CCH2)2C(OH)CO2H  → HO2CCH=C(CO2H)CH2CO2H  +  H2O

V procese vzniká zmes izomérov.

Prvýkrát bola kyselina akonitová pripravená tepelným rozkladom.

 Referencie 

 Zdroj 

Kategória:Trikarboxylové kyseliny
Kategória:Citrátový cyklus